title: Provedbena uredba Komisije (EU) 2015/1152 оd 14. srpnja 2015. o odobrenju ekstrakta tokoferola iz biljnih ulja, ekstrakta bogatih tokoferolom iz biljnih ulja (bogati delta-tokoferolom) i alfa-tokoferola kao dodataka hrani za sve životinjske vrste (Tekst značajan za EGP)

text:
               15.7.2015

               HR

               Službeni list Europske unije

               L 187/5

         PROVEDBENA UREDBA KOMISIJE (EU) 2015/1152
   оd 14. srpnja 2015.
   o odobrenju ekstrakta tokoferola iz biljnih ulja, ekstrakta bogatih tokoferolom iz biljnih ulja (bogati delta-tokoferolom) i alfa-tokoferola kao dodataka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ ekstrakti tokoferola iz biljnih ulja, ekstrakti bogati tokoferolom iz biljnih ulja (bogati delta-tokoferolom) i alfa-tokoferol odobreni su bez vremenskog ograničenja kao dodaci hrani za sve životinjske vrste. Ti su proizvodi nakon toga uneseni u registar dodataka hrani za životinje kao postojeći proizvodi u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesena su dva zahtjeva za ponovnu procjenu ekstrakta tokoferola iz biljnih ulja, ekstrakta bogatih tokoferolom iz biljnih ulja (bogati delta-tokoferolom) i alfa-tokoferola i njihovih pripravaka kao dodataka hrani za sve životinjske vrste. Podnositelji zahtjeva zatražili su da se ti dodaci razvrstaju u kategoriju dodataka „tehnološki dodaci”. Uz navedene zahtjeve priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojim je mišljenjima od 12. lipnja 2012. (3) zaključila da ekstrakti tokoferola iz biljnih ulja, ekstrakti bogati tokoferolom iz biljnih ulja (bogati delta-tokoferolom) i alfa-tokoferol u predloženim uvjetima uporabe u hrani za životinje nemaju negativan učinak na zdravlje životinja, zdravlje ljudi ili na okoliš. Agencija je zaključila i da su ti dodaci učinkoviti antioksidansi te da neće doći do sigurnosnih rizika za potrošače. Agencija smatra da nema potrebe za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Procjenom ekstrakta tokoferola prirodnog podrijetla, ekstrakta bogatih tokoferolom prirodnog podrijetla (bogati delta-tokoferolom) i alfa-tokoferola utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tih tvari kako su navedene u Prilogu ovoj Uredbi.

               (6)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvari navedene u Prilogu, koje pripadaju kategoriji dodataka hrani za životinje „tehnološki dodaci” i funkcionalnoj skupini „antioksidansi”, odobravaju se kao dodaci hrani za životinje pod uvjetima utvrđenima u tom Prilogu.
   Članak 2.
   1.   Tvari navedene u Prilogu i premiksi koji te tvari sadržavaju, koji su proizvedeni i označeni prije 4. veljače 2016. u skladu s pravilima primjenjivima do 4. kolovoza 2015., mogu se nastaviti stavljati na tržište i upotrebljavati dok se ne potroše postojeće zalihe.
   2.   Krmne smjese i krmiva koji sadržavaju tvari navedene u Prilogu, a koji su proizvedeni i označeni prije 4. kolovoza 2016. u skladu s pravilima primjenjivima do 4. kolovoza 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.
   3.   Krmne smjese i krmiva koji sadržavaju tvari navedene u Prilogu, a koji su proizvedeni i označeni prije 4. kolovoza 2017. u skladu s pravilima primjenjivima do 4. kolovoza 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje ne služe za proizvodnju hrane.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  EFSA Journal (2012.); 10(7):2783, EFSA Journal (2012.); 10(7):2784.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 %

                     Kategorija: tehnološki dodaci. Funkcionalna skupina: antioksidansi

                  1b306(i)

                  —

                  Ekstrakti tokoferola iz biljnih ulja

                     Sastav dodatka

                  Alfa-, beta-, gama- i delta-tokoferol.

                     Karakteristike aktivne tvari

                  Alfa-, beta-, gama- i delta-tokoferol:

                              —

                              C29H50O2

                              —

                              C28H48O2

                              —

                              C28H48O2

                              —

                              C27H46O2

                        CAS br.:

                              —

                              59-02-9

                              —

                              490-23-3

                              —

                              54-28-4

                              —

                              119-13-1

                        Ekstrakti tokoferola prirodnog podrijetla, u tekućem uljnom obliku, proizvedeni ekstrakcijom iz biljnih ulja.
                  Kriteriji čistoće: ukupna količina tokoferola najmanje 30 %.

                     Metoda analize
                      (1)

                  Za određivanje oblika tokoferola (alfa-, beta-, gama- i delta-tokoferol) u dodatku hrani za životinje: plinska kromatografija s plameno-ionizacijskim detektorom, GC/FID (AOAC 988.14).
                  Za određivanje oblika tokoferola (alfa-, beta-, gama- i delta-tokoferol) u premiksima i hrani za životinje: tekućinska kromatografija visoke djelotvornosti s ultraljubičastom ili fluorescencijskom detekcijom, HPLC/UV ili FLD (Uredba Komisije (EZ) br. 152/2009 (2), Prilog IV., metoda B).

                  Sve životinjske vrste

                  —

                  —

                  —

                              1.

                              Ekstrakti tokoferola iz biljnih ulja mogu se staviti na tržište i upotrebljavati kao dodatak koji sadržava pripravak.

                              2.

                              U uputama za uporabu dodatka potrebno je navesti uvjete skladištenja i stabilnosti, a za premikse potrebno je navesti uvjete skladištenja.

                  4. kolovoza 2025.

                  1b306(ii)

                  —

                  Ekstrakti bogati tokoferolom iz biljnih ulja (bogati delta-tokoferolom)

                     Sastav dodatka

                  Alfa-, beta-, gama- i delta-tokoferol.

                     Karakteristike aktivne tvari

                  Alfa-, beta-, gama- i delta-tokoferol:
                  Kemijska formula:

                              —

                              C29H50O2

                              —

                              C28H48O2

                              —

                              C28H48O2

                              —

                              C27H46O2

                        CAS br.:

                              —

                              59-02-9

                              —

                              490-23-3

                              —

                              54-28-4

                              —

                              119-13-1

                        Ekstrakti bogati tokoferolom prirodnog podrijetla (bogati delta-tokoferolom), u tekućem uljnom obliku, proizvedeni ekstrakcijom iz biljnih ulja.
                  Kriteriji čistoće: ukupna količina tokoferola najmanje 80 % s udjelom delta-tokoferola od najmanje 70 %.

                     Analitičke metode
                      (1)

                  Za određivanje oblika tokoferola (alfa-, beta-, gama- i delta-tokoferol) u dodatku hrani za životinje: plinska kromatografija s plameno-ionizacijskim detektorom, GC/FID (AOAC 988.14).
                  Za određivanje oblika tokoferola (alfa-, beta-, gama- i delta-tokoferol) u premiksima i hrani za životinje: tekućinska kromatografija visoke djelotvornosti s ultraljubičastom ili fluorescencijskom detekcijom, HPLC/UV ili FLD (Uredba (EZ) br. 152/2009, Prilog IV., metoda B).

                  Sve životinjske vrste

                  —

                  —

                  —

                              1.

                              Ekstrakti bogati tokoferolom iz biljnih ulja (bogati delta-tokoferolom) mogu se staviti na tržište i upotrebljavati kao dodatak koji sadržava pripravak.

                              2.

                              U uputama za uporabu dodatka potrebno je navesti uvjete skladištenja i stabilnosti, a za premikse potrebno je navesti uvjete skladištenja.

                  4. kolovoza 2025.

                  1b307

                  —

                  Alfa-tokoferol

                     Sastav dodatka

                  Alfa-tokoferol

                     Karakteristike aktivne tvari

                  All-rac-α-tokoferol.
                  C29H50O2

                  CAS br.: 10191-41-0
                  Alfa-tokoferol, u tekućem uljnom obliku, proizveden kemijskom sintezom. Kriteriji čistoće: najmanje 96 %.

                     Analitičke metode
                      (1):
                  Za određivanje all-rac-α-tokoferola u dodatku hrani za životinje: plinska kromatografija s plameno-ionizacijskim detektorom, GC/FID (Ph. Eur. 7.2-07/2011:0692), uključujući i nekoliko testova identifikacije.
                  Za određivanje all-rac-α-tokoferola u premiksima i hrani za životinje: tekućinska kromatografija visoke djelotvornosti s ultraljubičastom ili fluorescencijskom detekcijom, HPLC/UV ili FLD (Uredba (EZ) br. 152/2009, Prilog IV., metoda B).

                  Sve životinjske vrste ili kategorije

                  —

                  —

                  —

                              1.

                              Alfa-tokoferol može se staviti na tržište i upotrebljavati kao dodatak koji sadržava pripravak.

                              2.

                              U uputama za uporabu dodatka potrebno je navesti uvjete skladištenja i stabilnosti, a za premikse potrebno je navesti uvjete skladištenja.

                  4. kolovoza 2025.

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports.

         (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).


title: Provedbena uredba Komisije (EU) 2015/361 оd 5. ožujka 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               6.3.2015

               HR

               Službeni list Europske unije

               L 62/20

         PROVEDBENA UREDBA KOMISIJE (EU) 2015/361
   оd 5. ožujka 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  104,1

                  MA

                  84,2

                  TR

                  98,5

                  ZZ

                  95,6

                  0707 00 05

                  JO

                  253,9

                  TR

                  186,5

                  ZZ

                  220,2

                  0709 93 10

                  MA

                  93,4

                  TR

                  189,9

                  ZZ

                  141,7

                  0805 10 20

                  EG

                  47,6

                  IL

                  75,4

                  MA

                  70,9

                  TN

                  64,3

                  TR

                  70,7

                  ZZ

                  65,8

                  0805 50 10

                  TR

                  61,6

                  ZZ

                  61,6

                  0808 10 80

                  BR

                  69,1

                  CA

                  85,3

                  CL

                  94,8

                  MK

                  24,7

                  US

                  170,6

                  ZZ

                  88,9

                  0808 30 90

                  AR

                  117,6

                  CL

                  135,4

                  CN

                  79,8

                  US

                  122,7

                  ZA

                  110,5

                  ZZ

                  113,2

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 412/2014 оd 23. travnja 2014. o otvaranju uvoznih carinskih kvota Unije za jaja, proizvode od jaja i albumine podrijetlom iz Ukrajine i upravljanju tim kvotama

text:
               24.4.2014

               HR

               Službeni list Europske unije

               L 121/32

         PROVEDBENA UREDBA KOMISIJE (EU) br. 412/2014
   оd 23. travnja 2014.
   o otvaranju uvoznih carinskih kvota Unije za jaja, proizvode od jaja i albumine podrijetlom iz Ukrajine i upravljanju tim kvotama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a), (c) i (d),
   budući da:

               (1)

               Uredbom (EU) br. 374/2014 Europskog parlamenta i Vijeća (2) predviđeni su povlašteni sporazumi za 2014. u pogledu carina za uvoz određene robe podrijetlom iz Ukrajine. U skladu s člankom 3. te Uredbe dopušta se uvoz u Uniju poljoprivrednih proizvoda iz Priloga III. u okviru kvota utvrđenih u tom Prilogu. Kvotama iz Priloga III. Uredbi (EU) br. 374/2014 upravlja Komisija u skladu s člankom 184. stavkom 2. točkom (b) Uredbe (EU) br. 1308/2013.

               (2)

               Predmetnim uvoznim carinskim kvotama treba upravljati na temelju uvoznih dozvola. U tu svrhu Uredbu Komisije (EZ) br. 1301/2006 (3) treba primjenjivati ne dovodeći u pitanje dodatne uvjete utvrđene ovom Uredbom.

               (3)

               Uredbu Komisije (EZ) br. 376/2008 (4) treba primjenjivati na uvozne dozvole izdane u skladu s ovom Uredbom, osim ako su primjerena odstupanja.

               (4)

               Za primjereno upravljanje carinskim kvotama treba položiti sredstvo osiguranja za uvozne dozvole u trenutku podnošenja zahtjeva za uvozna prava.

               (5)

               Provedbenom uredbom Komisije (EU) br. 1001/2013 (5) neke oznake KN u Prilogu I. Uredbe Vijeća (EEZ) br. 2658/87 (6) zamijenjene su novim oznakama KN koje se sada razlikuju od onih navedenih u Uredbi (EU) br. 374/2014. Stoga nove oznake KN treba navesti u Prilogu I. ovoj Uredbi.

               (6)

               Budući da su kvote iz Priloga III. Uredbi (EU) br. 374/2014 otvorene samo do 31. listopada 2014., ova Uredba treba stupiti na snagu što je prije moguće.

               (7)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Otvaranje carinskih kvota i upravljanje njima
   1.   Ovom Uredbom otvaraju se uvozne carinske kvote za sektor jaja i proizvode od albumina navedene u Prilogu I. te se njima upravlja.
   2.   Količina proizvoda obuhvaćena kvotama iz stavka 1., primjenjiva stopa carine i redni brojevi utvrđeni su u Prilogu I.
   3.   Uvoznom carinskom kvotom iz stavka 1. upravlja se na temelju uvoznih dozvola.
   4.   Primjenjuju se uredbe (EZ) br. 1301/2006 i (EZ) br. 376/2008, osim ako je drugačije predviđeno ovom Uredbom.
   5.   U smislu ove Uredbe masa proizvoda od jaja pretvara se u ekvivalent jaja u ljusci u skladu s uobičajenim normativima proizvodnje utvrđenima u Prilogu 69. Uredbi Komisije (EEZ) br. 2454/93 (7).
   6.   U smislu ove Uredbe masa albumina iz mlijeka pretvara se u ekvivalent jaja u ljusci u skladu s uobičajenim normativima proizvodnje od 7,00 za sušene albumine iz mlijeka (oznaka KN 3502 20 91) i 53,00 za druge albumine iz mlijeka (oznaka KN 3502 20 99) na temelju načela pretvorbe utvrđenima u Uredbi (EEZ) br. 2454/93.
   Članak 2.
   Razdoblje uvoznih carinskih kvota
   Uvozne carinske kvote iz članka 1. stavka 1. otvorene su do 31. listopada 2014.
   Članak 3.
   Zahtjevi za uvoznu dozvolu i uvozne dozvole
   1.   Zahtjevi za dozvole podnose se najkasnije do 13:00 sati prema briselskom vremenu petnaestog kalendarskog dana od datuma stupanja na snagu ove Uredbe.
   2.   Zahtjevi za dozvole mogu se odnositi na samo jedan redni broj. Mogu se odnositi na nekoliko proizvoda obuhvaćenih različitim oznakama KN. U tom slučaju, sve oznake KN upisuju se u polje 15. zahtjeva za dozvole, a njihovi opisi u polje 16. dozvole. U slučaju carinske kvote 09.4275 utvrđene u Prilogu I. ukupna količina pretvara se u ekvivalent jaja u ljusci.
   3.   Zahtjevi za dozvole izdaju se za količinu od najmanje jedne tone i najviše 10 % količine raspoložive za određenu kvotu.
   4.   Zahtjevi za dozvolu i dozvole sadržavaju:

               (a)

               u polju 8. ime „Ukrajina” kao država podrijetla i polje „da” označeno križićem;

               (b)

               u polju 20. jedan od unosa iz Priloga II.

         5.   Sredstvo osiguranja od 20 EUR na 100 kilograma polaže se u trenutku podnošenja zahtjeva za dozvolu.
   6.   Najkasnije sedmog radnog dana nakon završetka roka za podnošenje zahtjeva iz stavka 1. države članice obavješćuju Komisiju o ukupnoj količini u zahtjevima u kilogramima mase ekvivalenta jaja u ljusci, raščlanjenoj po rednom broju.
   7.   Puštanje u slobodni promet količine dodijeljene u okviru uvozne carinske kvote iz članka 1. stavka 1. podliježe predočenju uvozne dozvole.
   8.   Uvozne dozvole izdaju se od sedmog do najkasnije dvanaestog radnog dana nakon završetka roka za obavješćivanje iz stavka 6.
   Članak 4.
   Valjanost uvoznih dozvola
   1.   Uvozne dozvole vrijede od prvog dana izdavanja do 31. listopada 2014.
   2.   Ne dovodeći u pitanje članak 8. stavak 1. Uredbe (EZ) br. 376/2008, prava koja proizlaze iz dozvola mogu se prenijeti samo na nositelje koji ispunjavaju uvjete prihvatljivosti utvrđene u članku 5. Uredbe (EZ) br. 1301/2006.
   Članak 5.
   Obavijesti Komisiji
   1.   Odstupajući od članka 11. stavka 1. drugog podstavka Uredbe (EZ) br. 1301/2006, države članice obavješćuju Komisiju:

               (a)

               najkasnije 14. studenoga 2014. o količinama proizvoda, uključujući i podatke o tome da ih nema, za koje su izdane uvozne dozvole tijekom trajanja razdoblja kvote;

               (b)

               najkasnije 28. veljače 2015. o količinama proizvoda, uključujući i podatke o tome da ih nema, obuhvaćenima neiskorištenim ili djelomično iskorištenim uvoznim dozvolama, koje odgovaraju razlici između količina unesenih na poleđinu uvoznih dozvola i količina za koje su izdane.

         2.   Države članice najkasnije 28. veljače 2015. obavješćuju Komisiju o količinama proizvoda koje su stvarno puštene u slobodni promet tijekom razdoblja uvozne carinske kvote utvrđenog ovom Uredbom.
   3.   U slučaju obavijesti iz stavaka 1. i 2., količina se izražava u kilogramima mase ekvivalenta jaja u ljusci i raščlanjena je po rednom broju.
   Članak 6.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 671.

      (2)  Uredba (EU) br. 374/2014 Europskog parlamenta i Vijeća od 16. travnja 2014. o smanjenju ili ukidanju carina na robu podrijetlom iz Ukrajine (SL L 118, 22.4.2014., str. 1.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      (4)  Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode (SL L 114, 26.4.2008., str. 3.).

      (5)  Provedbena uredba Komisije (EU) br. 1001/2013 od 4. listopada 2013. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 290, 31.10.2013., str. 1.).

      (6)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o zajedničkoj carinskoj tarifi (SL L 256, 7.9.1987., str. 1.).

      (7)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

      PRILOG I.
      Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN.

                  Redni broj

                  Oznake KN

                  Opis

                  Količina u tonama

                  Primjenjiva carina
                  (EUR/tona)

                  09.4275

                  0407 21 00
                  0407 29 10
                  0407 90 10
                  0408 11 80
                  0408 19 81
                  0408 19 89
                  0408 91 80
                  0408 99 80
                  3502 11 90
                  3502 19 90
                  3502 20 91
                  3502 20 99

                  Jaja peradi u ljusci, svježa, konzervirana ili kuhana; ptičja jaja, bez ljuske, i žumanjci jaja, svježi, sušeni, kuhani u vodi ili na pari, oblikovani, smrznuti ili na drugi način konzervirani, s dodanim šećerom ili drugim sladilima ili bez njih, uporabljivi za prehranu ljudi; albumini iz jaja i albumini iz mlijeka, uporabljivi za prehranu ljudi

                  1 500
                  (izraženo u ekvivalentu jaja u ljusci)

                  0

                  09.4276

                  0407 21 00
                  0407 29 10
                  0407 90 10

                  Jaja peradi u ljusci, svježa, konzervirana ili kuhana

                  3 000 (izraženo u neto masi)

                  0

      PRILOG II.

         Unosi iz članka 3. stavka 4. točke (b)

                  —

                  na bugarskom jeziku: Регламент за изпълнение (ЕC) № 412/2014

                  —

                  na španjolskom jeziku: Reglamento de Ejecución (UE) no 412/2014

                  —

                  na češkom jeziku: Prováděcí nařízení (EU) č. 412/2014

                  —

                  na danskom jeziku: Gennemførelsesforordning (EU) nr. 412/2014

                  —

                  na njemačkom jeziku: Durchführungsverordnung (EU) Nr. 412/2014

                  —

                  na estonskom jeziku: Rakendusmäärus (EL) nr 412/2014

                  —

                  na grčkom jeziku: Εκτελεστικός κανονισμός (ΕΕ) αριθ. 412/2014

                  —

                  na engleskom jeziku: Implementing Regulation (EU) No 412/2014

                  —

                  na francuskom jeziku: Règlement d'exécution (UE) no 412/2014

                  —

                  na hrvatskom jeziku: Provedbena uredba (EU) br. 412/2014

                  —

                  na talijanskom jeziku: Regolamento di esecuzione (UE) n. 412/2014

                  —

                  na latvijskom jeziku: Īstenošanas regula (ES) Nr. 412/2014

                  —

                  na litavskom jeziku: Įgyvendinimo reglamentas (ES) Nr. 412/2014

                  —

                  na mađarskom jeziku: 412/2014/EU végrehajtási rendelet

                  —

                  na malteškom jeziku: Regolament ta' Implimentazzjoni (UE) Nru 412/2014

                  —

                  na nizozemskom jeziku: Uitvoeringsverordening (EU) nr. 412/2014

                  —

                  na poljskom jeziku: Rozporządzenie wykonawcze (UE) nr 412/2014

                  —

                  na portugalskom jeziku: Regulamento de Execução (UE) n.o 412/2014

                  —

                  na rumunjskom jeziku: Regulamentul de punere în aplicare (UE) nr. 412/2014

                  —

                  na slovačkom jeziku: Vykonávacie nariadenie (EÚ) č. 412/2014

                  —

                  na slovenskom jeziku: Izvedbena uredba (EU) št. 412/2014

                  —

                  na finskom jeziku: Täytäntöönpanoasetus (EU) N:o 412/2014

                  —

                  na švedskom jeziku: Genomförandeförordning (EU) nr 412/2014.


title: Provedbena uredba Komisije (EU) 2017/966 оd 1. lipnja 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Connemara Hill Lamb/Uain Sléibhe Chonamara (ZOZP)]

text:
               9.6.2017

               HR

               Službeni list Europske unije

               L 146/8

         PROVEDBENA UREDBA KOMISIJE (EU) 2017/966
   оd 1. lipnja 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Connemara Hill Lamb/Uain Sléibhe Chonamara (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Irske za odobrenje izmjene specifikacije za zaštićenu oznaku zemljopisnog podrijetla „Connemara Hill Lamb”/„Uain Sléibhe Chonamara”, registriranu u skladu s Uredbom Komisije (EZ) br. 148/2007 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Connemara Hill Lamb”/„Uain Sléibhe Chonamara” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. lipnja 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 148/2007 od 15. veljače 2007. o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Geraardsbergse mattentaart (ZOZP) – Pataca de Galicia ili Patata de Galicia (ZOZP) – Poniente de Granada (ZOI) – Gata-Hurdes (ZOI) – Patatas de Prades ili Patates de Prades (ZOZP) – Mantequilla de Soria (ZOI) – Huile d'olive de Nîmes (ZOI) – Huile d'olive de Corse ili Huile d'olive de Corse-Oliu di Corsica (ZOI) – Clémentine de Corse (ZOZP) – Agneau de Sisteron (ZOZP) – Connemara Hill Lamb ili Uain Sléibhe Chonamara (ZOZP) – Sardegna (ZOI) – Carota dell'Altopiano del Fucino (ZOZP) – Stelvio ili Stilfser (ZOI) – Limone Femminello del Gargano (ZOZP) – Azeitonas de Conserva de Elvas e Campo Maior (ZOI) – Chouriça de Carne de Barroso-Montalegre (ZOZP) – Chouriço de Abóbora de Barroso-Montalegre (ZOZP) – Sangueira de Barroso-Montalegre (ZOZP) – Batata de Trás-os-Montes (ZOZP) – Salpicão de Barroso-Montalegre (ZOZP) – Alheira de Barroso-Montalegre (ZOZP) – Cordeiro de Barroso, Anho de Barroso ili Borrego de leite de Barroso (ZOZP) – Azeite do Alentejo Interior (ZOI) – Paio de Beja (ZOZP) – Linguíça do Baixo Alentejo ili Chouriço de carne do Baixo Alentejo (ZOZP) – Ekstra deviško oljčno olje Slovenske Istre (ZOI)) (SL L 46, 16.2.2007., str. 14.).

      (3)  SL C 35, 3.2.2017., str. 6.


title: Provedbena uredba Komisije (EU) 2015/707 оd 30. travnja 2015. o neodobravanju ekstrakta korijena Rheum officinale kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

text:
               1.5.2015

               HR

               Službeni list Europske unije

               L 113/44

         PROVEDBENA UREDBA KOMISIJE (EU) 2015/707
   оd 30. travnja 2015.
   o neodobravanju ekstrakta korijena Rheum officinale kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s njezinim člankom 13. stavkom 2.,
   budući da:

               (1)

               U skladu s člankom 23. stavkom 3. Uredbe (EZ) br. 1107/2009 Komisija je 26. travnja 2013. primila zahtjev od subjekta Institut Technique de l'Agriculture Biologique za odobrenje ekstrakta korijena Rheum officinale kao osnovne tvari. Uz navedeni zahtjev priložene su tražene informacije u skladu s člankom 23. stavkom 3. drugim podstavkom.

               (2)

               Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 12. lipnja 2014. (2) Komisiji predstavila tehničko izvješće o dotičnoj tvari. Komisija je 20. ožujka 2015. Stalnom odboru za bilje, životinje, hranu i hranu za životinje predstavila izvješće o pregledu (3) i nacrt ove Uredbe o neodobravanju ekstrakta korijena Rheum officinale.

               (3)

               U dokumentaciji koju je dostavio podnositelj zahtjeva stoji da ekstrakt korijena Rheum officinale ne ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4).

               (4)

               U tehničkom izvješću navedene su posebne bojazni u pogledu rizika za gospodarske subjekte, radnike, druge prisutne osobe, potrošače i neciljne organizme.

               (5)

               Komisija je pozvala podnositelja zahtjeva da podnese svoje primjedbe o ispitivanju koje je provela Agencija i o nacrtu izvješća o pregledu. Podnositelj zahtjeva podnio je svoje primjedbe, koje su detaljno pregledane.

               (6)

               Međutim, unatoč argumentima koje je iznio podnositelj zahtjeva, bojazni u pogledu tvari ne mogu se ukloniti.

               (7)

               Stoga, u pogledu uporaba koje su ispitane i iscrpno opisane u Komisijinu izvješću o pregledu, nije utvrđeno da su zahtjevi iz članka 23. Uredbe (EZ) br. 1107/2009 ispunjeni. Stoga je primjereno ne odobriti ekstrakt korijena Rheum officinale kao osnovnu tvar.

               (8)

               Ovom se Uredbom ne dovodi u pitanje podnošenje ponovnog zahtjeva za odobrenje ekstrakta korijena Rheum officinale kao osnovne tvari u skladu s člankom 23. stavkom 3. Uredbe (EZ) br. 1107/2009.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Neodobrenje tvari kao osnovne tvari
   Ekstrakt korijena Rheum officinale ne odobrava se kao osnovna tvar.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2015.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Rezultati savjetovanja s državama članicama i EFSA-om o primjeni osnovne tvari za tvar Rheum officinale i zaključci koje je donijela EFSA o iznesenim posebnim pitanjima. 2014:EN-617. 31 str.

      (3)  http://ec.europa.eu/sanco_pesticides/public/?event=activesubstance.selection&language=EN.

      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).


title: Provedbena uredba Komisije (EU) br. 1251/2013 оd 3. prosinca 2013. o izmjeni Uredbe (EZ) br. 606/2009 u pogledu određenih enoloških postupaka i Uredbe (EZ) br. 436/2009 u pogledu upisa navedenih postupaka u evidencije u vinskom sektoru

text:
               4.12.2013

               HR

               Službeni list Europske unije

               L 323/28

         PROVEDBENA UREDBA KOMISIJE (EU) br. 1251/2013
   оd 3. prosinca 2013.
   o izmjeni Uredbe (EZ) br. 606/2009 u pogledu određenih enoloških postupaka i Uredbe (EZ) br. 436/2009 u pogledu upisa navedenih postupaka u evidencije u vinskom sektoru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno treći i četvrti stavak članka 121. i članka 185.c stavka 3., u vezi s njezinim člankom 4.,
   budući da:

               (1)

               U skladu s člankom 3. Uredbe Komisije (EZ) br. 606/2009 (2), utvrđeni su dopušteni enološki postupci u Prilogu I. toj Uredbi. Međunarodna organizacija za vinogradarstvo i vinarstvo (OIV) izmijenila je uvjete primjene određenih enoloških postupaka koji su već dopušteni u Europskoj uniji. Kako bi se uzeo u obzir tehnički napredak, a proizvođačima Unije osigurale iste mogućnosti koje imaju proizvođači trećih zemalja, uvjete primjene tih enoloških postupaka trebalo bi u Uniji izmijeniti na temelju uvjeta korištenja koje je utvrdio OIV.

               (2)

               OIV je donio nove enološke postupke. Kako bi se uzeo u obzir tehnički napredak, a proizvođačima Unije osigurale iste mogućnosti koje imaju proizvođači trećih zemalja, te bi nove enološke postupke trebalo u Uniji odobriti na temelju uvjeta korištenja koje je utvrdio OIV.

               (3)

               Određeni enološki postupci posebno su izloženi riziku od prijevare i moraju biti navedeni u evidencijama i pratećim dokumentima u skladu s Uredbom Komisije (EZ) br. 436/2009 (3). U zahtjevima povezanima s postupcima kao što je membranska obrada navodi se da bi ti postupci trebali biti upisani u evidencije u skladu s člankom 41. Uredbe (EZ) br. 436/2009. Pravila o upisu predviđena Uredbom (EZ) br. 436/2009 trebalo bi izmijeniti kako bi se u obzir uzeli novi enološki postupci odobreni Uredbom (EZ) br. 606/2009 kako je izmijenjena ovom Uredbom.

               (4)

               Uredbe (EZ) br. 606/2009 i (EZ) br. 436/2009 stoga treba na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Regulatornog odbora koji je osnovan na temelju članka 195. stavka 3. Uredbe (EZ) br. 1234/2007 i s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Izmjena Uredbe (EZ) br. 606/2009
   Prilog I. Uredbi (EZ) br. 606/2009 mijenja se u skladu s Prilogom ovoj Uredbi.
   Članak 2.
   Izmjena Uredbe (EZ) br. 436/2009
   U članku 41. stavku 1. Uredbe (EZ) br. 436/2009 dodaje se točka (w):

               „(w)

               upravljanje otopljenim plinom u vinu uporabom membranskih kontaktora”.

         Članak 3.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. prosinca 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).

      (3)  Uredba Komisije (EZ) br. 436/2009 od 26. svibnja 2009. o utvrđivanju detaljnih pravila za primjenu Uredbe Vijeća (EZ) br. 479/2008 u pogledu vinogradarskog registra, obveznih izjava te prikupljanja informacija za praćenje tržišta vina, dokumenata koji prate pošiljke proizvoda od grožđa i vina i evidencija koje se vode u vinskom sektoru (SL L 128, 27.5.2009., str. 15.).

      PRILOG
      Prilog I.A Uredbi (EZ) br. 606/2009 mijenja se kako slijedi:

                  1.

                  Tablica se mijenja kako slijedi:

                              (a)

                              redak 6. mijenja se kako slijedi:

                                          i.

                                          u stupac 1. dodaje se sljedeća alineja:

                                                      „—

                                                      dodavanje autolizata kvasca”;

                                          ii.

                                          u stupac 2. dodaje se tekst:
                                          „Samo sa svježim grožđem, moštom, djelomično fermentiranim moštom, djelomično fermentiranim moštom dobivenim od prosušenoga grožđa, koncentriranim moštom i mladim vinom u vrenju.”;

                              (b)

                              u retku 10. druga alineja zamjenjuje se sljedećim:

                                          „—

                                          biljnim bjelančevinama iz pšenice, graška ili krumpira”;

                              (c)

                              dodaju se sljedeći redci:

                                          ”51.

                                          Uporaba inaktiviranih kvasaca

                                          52.

                                          Upravljanje otopljenim plinom u vinu uporabom membranskih kontaktora

                                          Za proizvode iz stavaka 1., 3., 4., 5., 6., 7., 8., 9., 15. i 16. Priloga XI.b Uredbi (EZ) br. 1234/2007 osim dodavanja ugljičnog dioksida za proizvode iz stavaka 4., 5., 6., i 8. tog Priloga”.

                  2.

                  Dodaje se sljedeći Dodatak 18.:

                     „Dodatak 18.

                        Zahtjevi za upravljanje otopljenim plinom u vinu uporabom membranskih kontaktora

                     Upravljanje otopljenim plinom u vinu uporabom membranskih kontaktora fizikalna je metoda za upravljanje koncentracijama otopljenog plina u vinu uporabom membranskih kontaktora (hidrofobne membrane) i plinova koji se primjenjuju u enologiji.
                     ZAHTJEVI

                                 1.

                                 Ta se tehnika može primijeniti od završetka alkoholnog vrenja do pakiranja umjesto uporabe uređaja za upuhivanje ili sustava Venturi.

                                 2.

                                 Taj postupak izvodi enolog ili kvalificirani tehničar.

                                 3.

                                 Postupak mora biti upisan u registar iz članka 185.c stavka 2. Uredbe (EZ) br. 1234/2007.

                                 4.

                                 Uporabljene membrane moraju ispunjavati zahtjeve iz Uredbe (EZ) br. 1935/2004 i Uredbe (EU) br. 10/2011 te nacionalne odredbe donesene za njihovu provedbu. Moraju ispunjavati zahtjeve Međunarodnog enološkog kodeksa koji je objavio OIV.”